ঢাকা বিশ্ববিদ্যালয় ডিবেটিং সোসাইটি
ঢাকা ইউনিভার্সিটি ডিবেটিং সোসাইটি সংক্ষেপে DUDS (ডি.ইউ.ডি.এস.), বাংলাদেশের বিতর্ক আন্দোলনে সংযুক্ত একটি সংগঠন। ঢাকা বিশ্ববিদ্যালয় কর্তৃপক্ষের পূর্ণাংগ তত্ত্বাবধানে ঢাকা বিশ্ববিদ্যালয়ের শিক্ষার্থীদের দ্বারা পরিচালিত এই সংগঠনটি বিতর্ককে ছড়িয়ে দিতে কাজ করে চলেছে। ঢাকা ইউনিভার্সিটি ডিবেটিং সোসাইটি ঢাকা বিশ্ববিদ্যালয় সিনেট কর্তৃক অর্থায়িত। এটি ঢাকা বিশ্ববিদ্যালয়ের বিতর্কের কেন্দ্রীয় সংগঠন। ঢাকা বিশ্ববিদ্যালয়ে বিতর্কের চর্চা শুরু হয় বাংলাদেশ স্বাধীন হওয়ারও আগে থেকে। পরবর্তীতে সত্তুরের দশকে বিতর্ক সাংগঠনিক রূপ পেতে শুরু করে। এরই ধারাবাহিকতায় ১৯৮২ সালে ঢাকা বিশ্ববিদ্যালয়ের কতিপয় প্রগতিশীল শিক্ষকদের হাত ধরে তৈরি হয় ঢাকা ইউনিভার্সিটি ডিবেটিং সোসাইটি। গণতন্ত্রের উত্থানের পর, নব্বই এর দশকের শুরু থেকে এটি বিশ্ববিদ্যালয়ের শিক্ষার্থীদের দ্বারা পরিচালিত হয়ে আসছে। 
প্রতিবছর ‘প্রতিবাক’ ও ‘প্রত্যুষ’ নামে ডিইউডিএস বার্ষিক প্রকাশনা প্রকাশ করে এবং বিতার্কিকদের মধ্যে বিতরণ করে। জাতীয় বিতর্ক উৎসবের স্মারক গ্রন্থ প্রকাশিত হয়। এছাড়াও বিভিন্ন বিশেষ প্রকাশনাও থাকে।
ইন্ডিপেন্ডেন্ট বিশ্ববিদ্যালয় বাংলাদেশ
ইন্ডিপেন্ডেন্ট বিশ্ববিদ্যালয়, বাংলাদেশ (চট্টগ্রাম ক্যাম্পাস) (আই ইউ বি) () এর চট্টগ্রাম ক্যাম্পাস চট্টগ্রামে অবস্থিত একটি বেসরকারী বিশ্ববিদ্যালয়। এটি ১৯৯৯ সালে চট্টগ্রাম শহরের জামাল খান রোড এলাকায় প্রতিষ্ঠিত হয়। এই বিশ্ববিদ্যালয়ের প্রধান ক্যাম্পাস রাজধানী ঢাকা শহরের বসুন্ধরায় এবং অপরটি বন্দর নগরী চট্টগ্রামে অবস্থিত। বর্তমানে চট্টগ্রাম ক্যাম্পাসে প্রায় ৪,৫০০ জন ছাত্র-ছাত্রী অধ্যয়নরত। প্রতি বছর ব্যবসায় ও প্রকৌশল বিভাগ থেকে প্রায় ২০০-২৫০ জন ছাত্র-ছাত্রীকে ডিগ্রী প্রদান করা হয়।